ai4bharat/Pralekha huggingface dataset:
قانون اور انصاف کی وزارت
’’ہندوستان میں پائیدار ترقی: ارتقاء اور قانونی تناظر‘‘ پر دو روزہ کانفرنس کا کل ادے پور میں آغاز
لا کمیشن آف انڈیا، وزارت قانون و انصاف، حکومت ہند کے، یونیورسٹی کالج آف لاء، موہن لال سکھاڑیہ یونیورسٹی  ادے پور کے تعاون سے 25 اور 26 فروری، 2023 کو ایم ایل ایس یو، ادے پور میں ’’ ہندوستان میں پائیدار ترقی: ارتقاء اور قانونی تناظر‘‘ پر ایک کانفرنس کا انعقاد کر رہا ہے۔ یہ کانفرنس خیالات کے تبادلے اور پائیدار ترقی کے تصور کی ابتدا اور ترقی سے متعلق معاملات ، خاص طور پر عصری منظر نامے کے حوالے سے غور و خوض کے لیے ایک پلیٹ فارم فراہم کرے گی ۔اس کانفرنس کا آغاز 25 فروری 2023 کو عزت مآب جسٹس ریتو راج اوستھی، چیئرپرسن، لاء کمیشن آف انڈیا اور پروفیسر آئی وی ترویدی ، وائس چانسلر، ایم ایل ایس یو، ادے پور کے استقبالیہ خطاب سے ہوگا۔ اس موقع پر عزت مآب وزیر قانون و انصاف جناب کرن رجیجو جی، عزت مآب وزیر مملکت برائے قانون و انصاف پروفیسر ایس پی سنگھ بگھیل جی، راجستھان ہائی کورٹ کے قائم مقام چیف جسٹس عزت مآب جناب جسٹس ایم ایم سریواستو ، راجستھان ہائی کورٹ کے دیگر جج صاحبان، پروفیسرز اور قانونی ماہرین موجود رہیں گے ۔
یہ کانفرنس اس موضوع پر تین موضوعاتی اجلاس پر مشتمل ہے، یعنی موضوعاتی اجلاس 1-ارتقائی پہلو،موضوعاتی اجلاس -IIماحویاتی پہلو، موضوعاتی اجلاس -IIIسماجی –قانونی پہلو۔ موضوعاتی اجلاس 1میں اہم مقررین میں ڈاکٹر راج شری چودھری ، پروفیسر جیون کمار اور عزت مآب ڈاکٹر جسٹس پشپیندر سنگھ بھاٹی شامل ہیں ۔ موضوعاتی اجلاس IIمیں اہم مقررین ہیں ڈاکٹر شلپا سیٹھ، پروفیسر ایم کے رمیش، پروفیسر ٹی ٹی سری کمار، عزت مآب جناب جسٹس وجے بشنوئی اور عزت مآب جناب جسٹس کے ٹی سنکرن، ممبر، لاء کمیشن آف انڈیا۔ موضوعاتی اجلاس III –میں اہم مقررین جناب آر ایل بھٹ، ، پروفیسر ڈی پی ورما، ممبر، لاء کمیشن آف انڈیا، عزت مآب مسٹر جسٹس ونیت ماتھر اور ڈاکٹر راکا آریہ ہیں ۔
کانفرنس کا اختتام 26 فروری 2023 کو منعقد ہونے والے اختتامی اجلاس کے ساتھ ہوگا۔ پروفیسر آنند پالیوال، ممبر، لاء کمیشن آف انڈیا اظہار تشکر کریں گے۔
وزارت دفاع
ہندوستانی فوج بنگلہ دیش میں کثیر ملکی مشقوں میں شرکت کرے گی : ایکسرسائز شانتِر اگرو شینا - 2021 : ایک تعارف
نئی دلّی ،01 اپریل / بنگلہ دیش میں بابائے قوم بنگ بندھو شیخ مجیب الرحمٰن کی صد سالہ یومِ پیدائش اور ملک کی آزادی کے 50 سال کے موقع پر کثیر ملکی فوجی مشقیں شانتِر اگرو شینا – 2021  کا انعقاد کیا جائے گا ۔ ہندوستانی فوج کا دستہ ، جس میں ڈوگرا ریجمنٹ کی بٹالین کے افسران ، جی سی او اور جوانوں پر مشتمل 30 اہل کاروں کا دستہ رائل بھوٹان آرمی ، سری لنکا کی آرمی اور بنگلہ دیش کی آرمی کے ساتھ 4 سے 12 اپریل ، 2021 ء کے دوران مشقوں میں شرکت کرے گا ۔ ان پوری فوجی مشقوں کے دوران امریکہ ، برطانیہ ، ترکی اور سعودی عرب ، کویت اور سنگا پور کے فوجی مشاہدین بھی موجود رہیں گے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3276
(Visitor Counter : 148
وزیراعظم کا دفتر
وزیر اعظم نے ہندوستان کی صدارت میں جی20سیکریٹریٹ میں بھرتی کے مواقع ساجھا کئے
وزیر اعظم جناب نریندر مودی نے جی 20سیکریٹریٹ کا حصہ بننے اور ہندوستان کی صدارت میں عالمی ایجنڈے کو شکل دینے میں تعاون دینے کے لئے دلچسپ بھرتی مواقع کو ساجھا کیا ہے۔
وزارت خارجہ کے ترجمان اَرندم باگچی کے ایک ٹوئٹ کا حوالہ دیتے ہوئے وزیر اعظم نے ٹوئٹ کیا؛
’’یہ ایک دلچسپ موقع ہے۔‘‘
ا قتصادی امور کی کابینہ کمیٹی
مرکزی کابینہ نے اترپردیش میں 1320 میگا واٹ صلاحیت والے خورجہ سپر تھرمل پاور پروجیکٹ کے نفاذ کو منظوری دی
نئی دہلی، 7 مارچ 2019، وزیراعظم جناب نریندر مودی کی زیر صدارت اقتصادی امور کی کابینہ کمیٹی کی میٹنگ میں آج اترپردیش کے بلند شہر ضلع میں 11089.42 کروڑ روپے کی تخمینہ لاگت سے 2x660 میگاواٹ کی صلاحیت والے خورجہ سپر تھرمل پاور پلانٹ  اور مدھیہ پردیش کے سنگرولی ضلع میں امیلیا کوئلہ کان کے لئے سرمایہ کاری کو منظوری دی گئی۔
اس پروجیکٹ کا نفاذ 1587.16 کروڑ روپے کی لاگت سے ہوگا۔ اس پروجیکٹ کا نفاذ ٹی ایچ ڈی سی انڈیا لمیٹیڈ کے ذریعہ کیا جائے گا جو کہ حکومت ہند کی وزارت توانائی کے تحت آنے والی ایک منی رتن سی پی ایس یو ہے۔
خورجہ ایس ٹی پی پی فی اکائی 660 میگاواٹ کی صلاحیت والی دو اکائیوں کے ساتھ سپر کریٹکل ٹکنالوجی پر مبنی ہوگا۔ یہ ماحول کے تحفظ کے لئے جدید ترین اخراج کنٹرول ٹکنالوجی سے لیس ہوں گے ۔یہ اعلی صلاحیت کے حامل پلانٹ ہوں گے اور بجلی کی پیدوار کے لئے ایندھن کی کم مقدار کا استعمال کریں گے۔ امیلیا کوئلہ کان، وزارت کوئلہ حکومت ہند کے ذریعہ جنوری 2017 میں ٹی ایچ ڈی سی انڈیا لمیٹیڈ کو الاٹ کی گئی تھی۔ خورجہ ایس ٹی پی پی سے شمالی خطے میں اور خاص طور پر اترپردیش میں بجلی کی قلت میں کمی آئے گی جو پہلے ہی پروجیکٹ سے 60 فیصد بجلی کی خرید کے لئے ٹی ایچ ڈی سی انڈیا لمیٹیڈ کے ساتھ بجلی خرید معاہدے پر دستخط کرچکا ہے۔مستفید ہونے والی دیگر ریاستوں میں اتراکھنڈ، راجستھان، ہماچل پردیش اور دلی شامل ہیں۔
اس پروجیکٹ سے بڑی تعداد میں بالواسطہ بلاواسطہ روزگار کے مواقع پیدا ہوں گے اور مغربی اترپردیش کے بلند شہر ضلع اور دیگر قریبی اضلاع کی جامع ترقی ہونے کا امکان ہے۔ خورجہ ایس ٹی پی پی 24۔2023 سے فائدہ پہنچانا شروع کردے گا۔
۔۔۔۔۔۔۔۔۔۔۔
م ن۔م م ۔ن ا۔
U- 1450
(Visitor Counter : 132
مکانات اور شہری غریبی کے خاتمے کی وزارت
مالیاتی کمیشن نے ریاستوں کو نئے شہروں کے فروغ کے لئے آٹھ ہزار کروڑ روپے کے مبنی برکارکردگی چیلنج فنڈ کی سفارش کی ہے
نئی دہلی 28 جولائی 2021:پندرہویں مالیاتی کمیشن نے حکومت ہند کو سونپی گئی اپنی رپورٹ میں نئے شہروں کے فروغ کے لئے ریاستوں کے لئے آٹھ ہزار کروڑ روپے کے مبنی برکارکردگی چیلنج فنڈ کی سفارش کی ہے۔ ہر نئے مجوزہ شہرکے لئے ایک ہزار کروڑ روپے کی رقم ہے اور ہر ریاست مجوزہ اسکیم کے تحت صرف ایک نیا شہر بنا سکتی ہے۔ اسکیم کا تفصیلی خاکہ تیار کیا جاچکا ہے۔
اس کے علاوہ علاقے پر مبنی ترقی 25 جون 2015 کو شروع کئے گئے اسمارٹ سٹیز مشن کا ایک اہم حصہ ہے۔ علاقہ پر مبنی ترقی کے ماڈل میں بہتری۔ شہروں کا ازسر نو فروغ اور شہروں کی توسیع شامل ہیں۔ سو شہروں کو سمارٹ سٹی کے طورپر فروغ دینے کے لئے منتخب کیا گیا ہے۔ وہ سمارٹ سٹیز جنھوں نے گرین فیلڈ ڈیولپمنٹ چنا ہے یا کئی ماڈل منتخب کئے ہیں ان کی تفصیل اس طرح ہے:
|
|
ریاست
|
|
سمارٹ سٹی
|
|
اے بی ڈی حصہ
|
|
جھارکھنڈ
|
|
رانچی
|
|
گرین فیلڈ
|
|
مہاراشٹر
|
|
اورنگ آباد
|
|
گرین فیلڈ
|
|
گجرات
|
|
راجکوٹ
|
|
گرین فیلڈ
|
|
آندھرا پردیش
|
|
امراوتی
|
|
گرین فیلڈ
|
|
مدھیہ پردیش
|
|
ساتنا
|
|
گرین فیلڈ
|
|
مغربی بنگال
|
|
نیو ٹاؤن کولکاتہ
|
|
ری ٹرافٹنگ+گرین فیلڈ
|
|
مہاراشٹر
|
|
ناسک
|
|
ری ٹرافٹنگ+گرین فیلڈ
|
|
چھتیس گڑھ
|
|
اٹل نگر
|
|
ری ڈیولپمنٹ+گرین فیلڈ
ہاؤسنگ اور شہری امور کی وزارت میں وزیر مملکت جناب کوشل کشور نے آج راجیہ سبھا میں ایک تحریری جواب میں یہ اطلاع دی۔
وزیراعظم کا دفتر
وزیراعظم نے ایل سی ایچ ‘پراچندا’ کی شمولیت کوایک اہم لمحہ قراردیاہے
وزیراعظم جناب نریندرمودی نے ایل سی ایچ ‘پراچندا’کو دفاعی فورسیزمیں شامل کئے جانے پرہرہندوستانی کو مبارکباد دی ہے ۔
رکشامنتری جناب راج ناتھ سنگھ کے ایک ٹوئیٹ کا حوالہ دیتے ہوئے وزیراعظم نے ٹوئیٹ کیا ؛
‘‘ایل سی ایچ ‘پراچندا’ کو دفاعی فورسزمیں شامل کیاجانا ، 130کروڑہندوستانیوں کے ایک اجتماعی عزم کے لئے ایک خصوصی لمحہ ہے تاکہ ہمارے ملک کو دفاعی شعبے میں مضبوط اور خود کفیل بنایاجاسکے ۔ ہرہندوستانی کو مبارکباد !’’
نوجوانوں کے امور اور کھیل کود کی وزارت
بین الاقوامی مقابلوں میں تمغے جیتنے کیلئے تمغے جیتنے والوں اور ان کے کوچز کے لیے نقد انعام کی اسکیم کے تحت درخواست دینے کے طریقہ کار میں تبدیلی
نقد انعام اسکیم میں بہتری لانے کے لیے وزارت برائے امور نوجوانان و کھیل کود نے بین الاقوامی مقابلوں میں تمغے جیتنے کیلئے تمغہ جیتنے والوں اور ان کے کوچز کے لیے کیش ایوارڈ کی اسکیم کے تحت درخواست دینے کے طریقہ کار پر نظر ثانی کرنے کے لیےایک سرکلر نمبر کے-15011/02/2023-ایس پی -IV مورخہ 23 جنوری 2023 جاری کیا ہے۔
 11.08.2022 کے بعد ہونے والے اہل ایونٹس کے سلسلے میں درخواستیں اور جن لوگوں کو ان مقابلوں کے لیے نقد ایوارڈ نہیں ملا ہے، صرف کھیلوں کے کھلاڑی براہ راست محکمہ کھیل کے ڈی بی ٹی – ایم آئی ایس پورٹل ، کے ذریعے متعلقہ ایونٹ کے اختتام کی آخری تاریخ سے چھ ماہ کی مدت کے اندرجمع کرائیں گے
 درخواست دہندگان کو 30.04.2023 تک، 11.08.2022 سے پہلے پیش آنے والے اہل ایونٹسکے سلسلے میں اور جن لوگوں کو ان تقریبات کے لیے کیش ایوارڈ نہیں ملا ہے، کیش ایوارڈ اسکیم کے تحت درخواست دینے کا ایک بار موقع دیا جاتا ہے۔ درخواست صرف محکمہ کھیل کے ڈی بی ٹی – ایم آئی ایس پورٹل  کے ذریعے جمع کی جائے گی۔ شخصی طور پرکوئی درخواستیں قبول نہیں کی جائیں گی۔
ماحولیات، جنگلات اور موسمیاتی تبدیلی کی وزارت
پروجیکٹ چیتا، اس جنس کو بھارت میں اس کے تاریخی مسکن میں پھر سے بحال کرے گا
پروجیکٹ چیتا، حکومت ہند کی طرف سے شروع کیا گیا ایک پرجوش منصوبہ ہے، جس کا مقصد چیتا پرجاتیوں کو بھارت میں اس کے تاریخی مسکن میں پھر سے بحال کرنا ہے۔ جنگلی پرجاتیوں خاص طور پر چیتا کی بحالی آئی یو سی این کے رہنما خطوط کے مطابق کیا جا رہا ہے اور بیماریوں کی جانچ، چھوڑے گئے جانوروں کی قرنطینہ وغیرہ کے ساتھ زندہ جنگلی جانوروں کو ایک براعظم سے دوسرے براعظم تک لے جانے کے طریقہ کار وغیرہ کے لئے احتیاط سے منصوبہ بندی کرنے اور اس پر عمل درآمد کی ضرورت ہوتی ہے۔
چیتا کی رہائی/منتخب رینج میں اس کی منتقلی کی تاریخ کا ابھی تک فیصلہ نہیں کیا گیا ہے۔ پورے عمل کی حساسیت کو مدنظر رکھتے ہوئے ماحولیات، جنگلات اور آب و ہوا کی تبدیلی کی وزارت اس منصوبے کی کامیابی کو یقینی بنانے کے لیے تمام احتیاطی تدابیر اختیار کر رہی ہے۔ پہنچنے پر چیتاوں کو قرنطینہ میں رکھا جائے گا اور جنگل میں چھوڑنے سے پہلے ان کی نگرانی کی جائے گی۔ میڈیا کے کچھ حصوں میں ایسی خبریں آئی ہیں کہ افریقی چیتا اب بھی راہداری میں پھنسے ہوئے ہیں۔ یہ رپورٹ سراسر غلط اور بنیاد ہے۔
جمہوریہ نامیبیا کے ساتھ معاہدے پر دستخط ہو چکے ہیں اور جنوبی افریقہ کے ساتھ مفاہمت نامہ پر دستخط ہونے کا عمل جاری ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 156
بجلی کی وزارت
8 ریاستوں نے سوبھاگیہ کے تحت 100 فیصد گھریلو بجلی کاری حاصل کرلی ہے،اب کل 15 ریاستوں میں 100 فیصد گھریلو بجلی کاری ہوچکی ہے،بجلی کے وزیر کا اعلان
وزیر موصوف نے کہا 31 دسمبر 2018 تک ملک میں 100 فیصد گھریلو بجلی کاری متوقع
نئی دہلی،29نومبر/سوبھاگیہ کے تحت8 ریاستوں میں 100 فیصد گھریلو بجلی کاری ہوچکی ہے۔ ان ریاستوں کے نام مدھیہ پردیش، تریپورہ، بہار، جموں وکشمیر، میزورم، سکم، تلنگانہ اور مغربی بنگال ہیں۔اس طرح اب ملک میں کل 15 ریاستوں میں 100 فیصد گھریلو بجلی کاری حاصل کرلی ہے۔ بجلی اور قابل تجدید توانائی کے مرکزی وزیرمملکت جناب آر کے سنگھ نے آج یہاں ریاستوں اور ریاستی بجلی اداروں کے ساتھ‘‘ جائزہ، منصوبہ بندی اور دیکھ بھال میٹنگ کے بعد’’ میڈیا سے خطاب کرتے ہوئے یہ بات کہی۔
سوبھاگیہ۔ ‘‘پردھان منتری سہج بجلی ہر گھر یوجنا’’ کا آغاز ستمبر 2017 میں کیا گیا تھا جس کا مقصد ملک کے بقیہ تمام گھرانوں تک بجلی پہنچانا تھا۔مرکزی وزیر نے بتایا کہ اب سوبھاگیہ کے تحت 2.1 کروڑ کنکشن جاری کئے گئے ہیں۔
وزیرموصوف نے کہا کہ مزید ریاستوں مثلاً مہاراشٹر، اتراکھنڈ، ہماچل پردیش، اروناچل پردیش، چھتیس گڑھ وغیرہ میں چند گھرانے ایسے ہیں جہاں ابھی تک بجلی نہیں پہنچی ہے اور ان گھرانوں میں کسی بھی وقت بجلی پہنچنے کی امید کی جاتی ہے۔انہوں نے کہا کہ بجلی کاری کی موجودہ رفتار کے ساتھ توقع ہے کہ 31 دسمبر 2018 تک ملک میں 100 فیصد بجلی پہنچ جائے گی۔
وزیر موصوف نے مزید کہا کہ ملک میں 100 فیصد گھریلو بجلی کاری کا حصول سبھی کے لئے روزانہ 24 گھنٹے بجلی فراہم کرنے کی سمت میں ایک اہم سنگ میل ثابت ہوگا۔حکومت 31مارچ 2019 تک سبھی کو روزانہ 24 گھنٹے بجلی پہنچانے کو یقینی بنانے کے تئیں پرعزم ہے۔
ان ریاستوں میں جہاں پہلے ہی سو فیصد بجلی کاری ہوچکی ہے ان میں کوئی ایسا گھر باقی نہ رہ جائے جہاں بجلی نہ پہنچی ہو، اسے یقینی بنانے کے لئے ریاستوں سے کہا گیا ہے کہ وہ علاقوں میں بجلی کی حصولیابی کی تشہیر کی مہم چلائیں تاکہ اگر کسی گھر میں کسی وجہ سے بجلی نہ پہنچ سکی ہو تووہ سوبھاگیہ کے تحت بجلی کنکشن حاصل کرلے۔
سوبھاگیہ کے تحت ایوارڈ اسکیم
متعدد ڈسکام/ ریاستوں کے بجلی محکموں میں صحت مند مسابقہ آرائی کے لئے تین سو کروڑ سےزائد کی ایوارڈ اسکیم شروع کی گئی ہے۔یہ ایوارڈ ریاستوں/ ڈسکام کو دیئے جائیں گے۔جو بھی پہلا ڈسکام/ بجلی محکمہ سو فیصد تک گھریلو بجلی کاری کو مکمل کرے گا۔ اس کے ملازمین کے لئے پچاس لاکھ روپے کا نقدی ا یوارڈ دیاجائے گا اور سو کروڑ کی ا مداد ڈسٹریبیوشن انفرااسٹرکچر کے لئے خرچ کی جائے گی۔ایوارڈ کے مقصد کے لئے ریاستوں کو تین زمروں میں بانٹ دیا گیا ہے اور ان زمروں میں سے ہر ایک میں ایوارڈ دیا جائے گا۔
وہ ریاستیں جو31 دسمبر 2018 تک سو فیصد گھریلو بجلی کاری مکمل کرلیں گی انہیں سوبھاگیہ کے تحت منظور شدہ پروجیکٹ لاگت کی پندرہ فیصد اضافی مالی امداد بھی دی جائے گی۔
شہریوں کے لئے فوائد
گھروں میں بجلی نے لوگوں کی زندگیوں میں نئی روشنی پیدا کردی ہے۔بجلی کا روزمرہ کی زندگی کے تمام پہلوؤں کے معیار پر براہ راست مثبت اثر پڑتا ہے،خصوصی طور پر خواتین اور بچوں کی زندگیوں پر۔
اب جبکہ ملک بھر میں بجلی نیٹ ورک کی بہت زیادہ رسائی ہوگئی ہے،تعلیم، صحت اور مواصلات جیسی دیگر لازمی خدمات کی فراہمی میں بھی نمایاں بہتری کی امید کی جاتی ہے اور اس سے معاشی سرگرمیوں کے مزید مواقع پیدا ہوں گے جس کے نتیجے میں ملازمت پیدا ہوگی، آمدنی میں اضافہ ہوگا اور غربت کا خاتمہ ہوگا۔
امور داخلہ کی وزارت
حکومت ہند نے ہندوستان کے اتحاد اور یکجہتی کے لئے خدمات انجام دینے کے سلسلے میں اعلیٰ ترین سویلین ایوارڈ سردار پٹیل نیشنل یونیٹی ایوارڈ قائم کیا ہے
نئی دہلی،25؍ ستمبر، حکومت ہند نے سردار ولبھ بھائی پٹیل کے نام پر اعلی ٰ ترین سویلین ایوارڈ قائم کیا ہے۔ یہ ایوارڈ ہندوستان کی یکجہتی اور اتحاد کے لئے خدمات انجام دینے پر دیا جائے گا۔ مرکزی وزارت داخلہ کی جانب سے 20 ستمبر 2019 کو سردار پٹیل نیشنل یونیٹی ایوارڈ قائم کرنے کے لئے ایک نوٹی فکیشن جاری کیا گیا تھا۔
یہ ایوارڈ قومی اتحاد اور یکجہتی کے کاز کو فروغ دینے کے لئے دیا جائے گا۔ ایک مضبوط اور متحد ہندوستان کی قدروں کو مضبوط کرے گا۔ اس ایوارڈ میں قومی اتحاد اور یکجہتی کو فروغ دینے کے لئے خدمات کو تسلیم کیا گیا ہے۔ اس ایوارڈ کا اعلان 31 اکتوبر کو سردار پٹیل کی سالگرہ یعنی قومی اتحاد کے دن کے موقع پر کیا جائے گا۔
صدر جمہوریہ ہندسند کے ذریعے ایوارڈ عطا کریں گے اور ان کے ذریعے یہ ایوارڈ راشٹر پتی بھون میں منعقد ہونے والی پدم ایوارڈ پرزینٹیشن تقریب کے دوران پیش کیا جائے گا۔
وزیراعظم کے ذریعے ایک ایوارڈ کمیٹی تشکیل دی جائے گی جس میں کابینہ سکریٹری ، وزیراعظم کے پرنسپل سکریٹری ، صدر کے سکریٹری ، داخلہ سکریٹری شامل ہوں گے۔ کمیٹی ان سب کی حیثیت ممبر کے طور پر ہوگی، جب کہ وزیراعظم کے ذریعے تین یا چار ممتاز افراد کا انتخاب کیا گیا ہے۔
یہ ایوارڈ ایک میڈل اور ایک توصیف نامے پر مشتمل ہوگا۔ اس ایوارڈ میں نقد انعام منسلک نہیں ہوگا۔ ایک سال میں تین سے زیادہ ایوارڈ نہیں دیئے جائیں گے اور یہ ایوارڈ کچھ مخصوص اور انتہائی مستحق معاملوں کو چھوڑ کر بعد از مرگ نہیں عطا کیا جائے گا۔
ہندوستان میں قائم کوئی بھی ہندوستانی شہری ، ادارہ یا تنظیم ایسے کسی بھی فرد کو نامزد کرسکے گی، جس کے نام پر یہ کمیٹی ایوارڈ دینے کے لئے غور کرسکتی ہے۔ افراد خود اپنے طور پر بھی نام تجویز کرسکتے ہیں۔ ریاستی سرکاریں مرکز کے زیر انتظام علاقوں کی سرکاریں اور حکومت ہند کی وزارتیں بھی ایوارڈ کے لئے نامزدگیاں بھیج سکتی ہیں۔
نامزدگیاں ہر سال طلب کی جائیں گی۔ درخواستیں مرکزی وزارت داخلہ کی طرف سے ڈیز ائن کی گئی ویب سائٹ پر آن لائن داخل کرنا ہوں گی۔ سبھی شہری اس ایوارڈ کے لئے مستحق ہوں گے ، چاہئے وہ کسی بھی مذہب سے ہوں، کسی بھی ذات کے ہوں ، کوئی بھی پیشہ ہو، یا کسی بھی عمر کے ہوں، اس کے علاوہ کہیں بھی پیدا ہوئے ہوں، یا ان کا تعلق کسی بھی صنف سے ہو۔
۔۔۔۔۔۔۔۔۔۔۔

U-4336
(Visitor Counter : 103
سائنس اور ٹیکنالوجی کی وزارت
اعضائے جسمانی کی نقشہ نگاری میں بہتری لانے کے لئے بنائے گئے ماڈل سے کولھے اور گھٹنے کی پیوند کاری کے لئے بہتر سطحیں تیار کی جاسکتی ہیں
ہندوستانی سائنسدانوں نے ایسے تجزیاتی ماڈل تیار کئے ہیں جو برقی اخراج سے تیار ہونےوالی سطحوں کی جسمانی نقشہ نگاری کے بارے میں پیشن گوئی کرسکتے ہیں۔انہیں کولھے اور گھٹنے کی پیوند کاری کو بہتر بنانے کے سلسلے میں کار آمد بنایا جاسکتا ہے۔
برقی بہاؤ سے تیار شدہ سطحیں ٹشو کی نشوونما اور جماؤ کو ترقی دینے کےلئے مناسب سطحی ٹوپو گرافی اور سطحی کیمسٹری کی حامل ہوتی ہیں۔ سطحی ٹوپو گرافی کے ذریعہ پیشن گوئی برقی بہاؤ سے تیار ہونے والی سطحوں کے لئے اہمیت رکھتی ہے، کیونکہ اس عمل میں مخصوص طور پر بے ترتیب سطح پیدا ہوتی ہے جن کا قبل از وقت اندازہ لگانا مشکل ہوتا ہے۔ ہڈیوں کی پیوند کاری اور جسم میں داخل کئے جانے والےآلات وغیرہ جیسے مختلف استعمالات کے لئے ای ڈی ٹی سطحی نقشہ نگاری کو بہتر بنانے کی غرض سے، جسمانی نقشہ نگاری کی پیشنگوئی کے مختلف طور طریقوں کے ذریعہ ڈیزائنگ کے مرحلے میں ٹوپو گرافی کو جاننے کی ضرورت پڑتی ہے۔
اس مقصد کے لئے، انڈین انسٹی ٹیوٹ آف ٹیکنالوجی بامبے، ممبئی کے پروفیسر ڈاکٹر سوہاس ایس جوشی نے سطحی ٹوپو گرافی کی پیشنگوئی کے لئے تجزیاتی اور شماریاتی ماڈلس تیار کئے ہیں۔ جنہیں اب تک کی تجرباتی تفصیلات کے برخلاف موثر ماناگیا ہے۔یہ تحقیقات، جسے حکومت ہند کے سائنس اور ٹیکنالوجی کے محکمے کے ترقی یافتہ مینو فیکچرنگ ٹیکنالوجی کے پروگرام کی مدد حاصل رہی ہے اور جو میک ان انڈیا پہل کے ساتھ بھی مربوط ہے، حال ہی میں ایک مستند رسالے‘‘ سرفیس ٹوپو گرافی، میٹرو لوجی اینڈ پراپرٹیز ’’ میں شائع ہوئی ہے اور‘ جنرل آف میٹریئرس پروسیسنگ ٹیکنالوجی’ میں اس کی اشاعت کی منظوری دی جاچکی ہے۔
سطح کی جسمانی نقشہ نگاری کی تجزیاتی اور عددی نقل نے ای ڈی ٹی کے استعمال کو جنم دیا،جو تجرباتی معلومات کے ساتھ بہت اچھی طرح ہم آہنگی رکھتا تھا۔اسے ایسے ماڈیولس میں لایا جاسکتا ہے جو مختلف پیمانوں پر سطح کی بناوٹ کے متعلق پیشنگوئی کے لئے مفید ثابت ہوسکتے ہیں۔اعضاء کی ترتیب کی پیشنگوئی کرنے والے ماڈیولس، اعلی درجے کی پروٹین انجذابیت کے ساتھ ایک کارگزار اور کم لاگت والی ساختہ سطحیں پیدا کرسکتے ہیں۔اس کے برعکس غیر ساختہ سطحوں نے ایسا نہیں ہوتا۔یہ ماڈیولس ہڈیوں کی پیوند کاری مثلاً کولھے اور گھٹنے کی پیوند کاری کے لئے کار آمد ہوتے ہیں۔تیار کی جانے والی یہ ٹیکنالوجی، ٹیکنالوجی ریڈینس لیبل کی سطح نمبر 6 میں ہے۔
اشاعتی تفصیلات:
- ایس جتھن، یو وی بھنڈارکر اور ایس ایس جوشی، دائروی اور سلینڈر نما فیس ای ڈی ٹی، استعمال کرتے ہوئے تیار کی جانے والی سرفیس ٹوپو گرافی کی خصوصیات، سطحی ٹوپو گرافی: پیمائش اور خصوصیات، جلد نمبر 8، نمبر 4،045018،2020.https://doi.org/10.1088/2051-672X/abc320
- ایس جتھن، یو وی بھنڈارکر اور ایس ایس جوشی، سرفیس ٹوپو گرافی جنرلیشن اینڈ سمولیشن ان الیکٹریکل ڈسچارج ٹیکسچرنگ،اے ریویو جنرل آف میٹریرس پروسیسنگ ٹیکنالوجی،, 298, 117297, 2021. https://doi.org/10.1016/j.jmatprotec.2021.117297
مزید تفصیلات کے لئے ڈاکٹر سوہا ایس جوشی سے رابطہ کرسکتے ہیں۔
شمال مشرقی ریاستوں کی ترقی کی وزارت
ڈاکٹر جتیندر سنگھ نے ڈی او این ای آر وزارت کی مشاورتی کمیٹی کی میٹنگ کی صدارت کی
مرکزی وزارتوں / محکموں کے ذریعہ این ای آر کے لئے 10فیصد جی بی ایس کے استعمال سے متعلق امور پر تبادلہ خیال کیاگیا
نئی دہلی 13 دسمبر ۔ شمال مشرقی خطے کی ترقی  کے مرکزی وزیر مملکت  ، وزیر اعظم کے دفتر ، عملہ ،عوامی شکایات اور پنشن ،ایٹمی توانائی اور خلا کے وزیر مملکت ڈاکٹر جتیندر سنگھ نے آج یہاں شمال مشرقی خطے کی ترقی  کی وزارت سے متعلق پارلیمانی مشاورتی کمیٹی کی ایک میٹنگ کی صدارت کی ۔
میٹنگ میں لو ک سبھا کے ارکان پارلیمنٹ جناب ریوتی تریپورہ ، جناب سی لال روسنگا ، ڈاکٹر راج کمار رنجن سنگھ ، جناب تاپر گاؤ اور راجیہ سبھا کی رکن پارلیمنٹ محترمہ رانی نارا نے شرکت کی ۔ڈی او این ای آر وزرات ، صحت ،دیہی ترقی ، زراعت اور کسانوں کی فلاح وبہبود اور پنچایتی راج ، جہاز رانی ، خواتین اور بہبود اطفال ، سڑک ٹرانسپورٹ اورشاہراہوں ، نوجوانوں کے امور اور کھیلوں ،شہری ہوابازی ، بجلی ،فروغ انسانی وسائل ، محکمہ مواصلات اور ڈاک کےسینئر افسرا ن اور نمانئدوں نے بھی میٹنگ میں شرکت کی ۔ سکریٹری  ڈاکٹر اندرجیت سنگھ اور سکریٹری ، شمال مشرقی کونسل  جناب کے موسس چلائی بھی اس میٹنگ میں موجود تھے۔
میٹنگ کے دوران شمال مشرقی خطے کی ترقی سے متعلق متعدد امور زیر بحث آئے ۔ غیر مستثنی ٰ مرکزی وزارتوں / محکموں کے ذریعہ این ای آر میں 10فیصد جی بی ایس کے استعمال کے معاملے پر تفصیلی تبادلہ خیال کیا گیا۔
میٹنگ سے خطاب کرتے ہوئے ڈاکٹر جتیندر سنگھ نے کہا کہ ڈی او این ای آر وزارت کو دیگر وزارتوں کے لئے سہولت کا راور رہنما کا رول ادا کرنا چاہئے ۔ انہوں نے کہا کہ وزارتیں منصوبوں کی نشاندہی کے لئے ڈی او این ای آر وزارت سے رجوع کرسکتی ہیں ۔ انہو ں نے مزید کہا کہ حکومت شمال مشرقی کی ترقی پر بہت زیادہ زور دیتی ہے ۔ وزیر موصوف نے فنڈ کے استعمال کے بارے میں وزراتوں کو بیدار کرنے کی ضرورت پر تبادلہ خیال بھی کیا ۔ انہوں نے کہا کہ پربھاری افسران کے علاوہ ہر ایک توقعاتی ضلع کے لئے نوڈل آفیسر کی حیثیت سے ڈی او این ای آر / این ای سی کے سینئر افسران کو مقرر کیا گیا ہے ۔ بانس مشن کے لئے فنڈ خرچ کرنے کی ضرورت پر بھی تبادلہ خیال کیا گیا ۔ وزیر موصوف نے مزید اس بات پر زور دیا کہ خَلا کو پر کرنے کے لئے ٹکنالوجی کا زیادہ سے زیادہ استعمال کیا جاسکتا ہے ۔ انہوں نے کہا کہ ریاستی حکومتوں اور مرکزی وزارتوں کے درمیان ضرورتوں اور معاملات کو سمجھنے کے لئے ویڈیو کانفرنسنگ کی جاسکتی ہے ۔
میٹنگ کے دوران بتایا گیا کہ دو فیصد جی بی ایس کے تحت این ای آر کے لئے سال 20-2019 کے لئے بی ای کی مختص رقم 59369.90 کروڑ روپے ہے۔ اس بات پر زو ر دیا گیا کہ وزارتوں کو وقتاََفوقتا ََ اسکیموں کا جائزہ لیتے رہنا چاہئے اور حکومت کی طے شدہ پالیسی کے مطابق این ای آر کے لئے مختص فنڈ کا مکمل طور پر استعمال کرنا چاہئے ۔
سال 1996 میں یہ فیصلہ کیا گیا تھا کہ مرکزی وزارتیں / محکمے ، جب تک کہ خصوصی طور پر مستثنی ٰ نہ ہوں ، اپنے پلان گراس بجٹیری سپورٹ  کا 10فیصد شمال مشرقی خطے  کے لئے الگ کردیں تاکہ خطے میں بجٹ کے وسائل میں اضافے کو یقینی بنایا جاسکے اور بنیادی کم از کم خدمات اور بنیادی ڈھانچے میں خلا کو پُر کیا جاسکے ۔ غیر مستثنی ٰ وزارتوں کے سالانہ پلان بجٹ کا 10فیصد حصہ 99-1998 سے ہر سال این ای آر میں خرچ کرنے کے لئے مختص کیا گیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5824
(Visitor Counter : 43
صدر جمہوریہ کا سکریٹریٹ
گاندھی جینتی کے موقع پر قوم کے نام صدر جمہوریہ ہند کا پیغام
صدر جمہوریہ ہند جناب رام ناتھ کووند نے گاندھی جینتی کے موقع پرقوم کے نام درج ذیل پیغام جاری کیا ہے۔
اپنے پیغام میں صدر جمہوریہ ہند نے کہا، ‘‘بابائے قوم مہاتماگاندھی کی 151ویں سالگرہ کے موقع پر، میں احسان مند قوم کی جانب سے انہیں خراج عقیدت پیش کرتا ہوں۔
دو اکتوبر کو ہر سال، نہ صرف ہندوستان میں بلکہ پوری دنیا میں گاندھی جینتی منایا جاتا ہے۔ وہ تمام انسانیت کیلئے بدستور تحریک کے باعث ہیں۔ ان کی زندگی کی کہانی سماج کے کمزور طبقات کو بااختیار اور مستحکم بناتی ہے۔ سچائی، عدم تشدد اور محبت کا ان کا پیغام معاشرے میں ہم آہنگی اور مساوات لاکر دنیا کی فلاح وبہبود کی راہ ہموار کرتا ہے۔ ان کی زندگی کے اقدارکل بھی اتنی ہی معنویت کے حامل تھے جتنی کہ آج ہیں اور آئندہ بھی رہیں گے۔
لوگ اب اس حقیقت سے باخبر ہوچکے ہیں کہ بڑے سے بڑے مسائل کا حل گاندھی جی کے بتائے ہوئے خیرسگالی اور رواداری کے راستے سے نکالا جاسکتا ہے۔ گاندھی جی کی اپنی زندگی اس راستے پر چلنے کی ایک روشن مثال ہے۔ انہوں نے ہمیں سکھایا کہ ہمیں ان لوگوں کے ساتھ اچھا برتاؤ کرنا چاہئے جو ہمارے خیرخواہ بھی نہیں ہیں اور سب کے ساتھ ہمیں محبت، مہربانی اور معافی کاا حساس رکھنا چاہئے۔ ہمارے خیالات، الفاظ اور اعمال میں ہم آہنگی ہونی چاہئے۔
گاندھی جی اپنی کوششوں میں اخلاقیات اور اہداف و ذرائع کی پاکیزگی کو بیحد اہمیت دیتےتھے۔ مجھے خوشی ہے کہ ملک کی ترقی اور خوشحالی کیلئے کی جارہی ہماری حکومت کی متعدد کوششوں مثلاً سوچھ بھارت مشن، خواتین کو بااختیار بنانے، غریبوں اور پسماندہ لوگوں کو بااختیاربنانے، کسانوں کی مدد کرنے اور گاؤں میں ضروری سہولتوں کی فراہمی وغیرہ کے اقدار میں گاندھی جی کے افکار اور تعلیمات پنہاں ہیں۔
گاندھی جینتی کے اس مقدس موقع پر آئیے ہم ملک کی ترقی اور خوشحالی کیلئے اپنے آپ کو دوبارہ وقف کرنے کا عہدکریں۔ سچائی اور عدم تشدد کے منتر کواپنائیں اور ایک صاف ستھرا، قابل، مضبوط اور خوشحال ہندوستان کی تعمیر کاعزم کریں اور گاندھی جی کے خواب کو سچ بنانے کا عہد کریں’’۔
-----------------------
م ن۔م ع۔ ع ن
U NO: 6011
(Visitor Counter : 217
پارلیمانی امور کی وزارت
پارلیمانی امور کی وزارت کی، آزادی کا امرت مہوتسو مثالی ہفتہ تقریبات
پارلیمانی امور کی وزارت نے آج جمہوری قدروں کی اشاعت کا دن  منایا ۔اس موقع پر وزارت کے اسٹاف کے لئے ایک ویڈیو نشر کیا گیا ۔یہ ویڈیو ٹیوٹوریل یوتھ پارلیمینٹ کا تھا ۔دوستوں اور اہل خانہ کے درمیان اس ویڈیوکی مزید اشاعت کے لئے اسٹاف کے ساتھ ویڈیو ٹیو ٹوریل کا ایک لنک بھی شیئر کیا گیا تاکہ ٹیو ٹوریل کے پیغام کو زیادہ سے زیادہ لوگوں تک پہنچایا جاسکے۔
امور داخلہ کی وزارت
مرکزی وزیر داخلہ نے بھارت - پاکستان اور بھارت – بنگلہ دیش سرحدوں پر جہاں بی ایس ایف تعینات ہے سرحد کے حفاظتی انتظامات کا جائزہ لیا
کووڈ – 19 کے بارے میں لوگوں کو جانکاری دی جائے اور انہیں یقین دہانی کرائی جائے کہ سرحد کے اُس پار سے کسی نقل و حرکت کی اجازت نہیں ہے : وزیر داخلہ نے بی ایس ایف سے کہا
نئی دہلی، 10 اپریل 2020 / امور داخلہ کے مرکزی وزیر جناب امت شاہ نے بھارت – پاکستان اور بھارت - بنگلہ دیش سرحدوں پر سرحدی حفاظتی انتظامات کا کل ویڈیو کانفرنسنگ کے ذریعے جائزہ لیا۔ جہاں بی ایس ایف کمان تعینات ہے اور سیکٹر صدر دفتر واقع ہے ۔ جناب شاہ نے ہدایت دی کہ سرحد پر خاص طور پر اس علاقے میں جہاں باڑ نہیں لگی ہوئی ہے چوکسی میں اضافہ کر دیا جائے، تاکہ سرحد پار سے کوئی نقل و حرکت نہ کی جاسکے۔
وزیر داخلہ نے مزید ہدایت دی کہ سرحدی علاقوں میں کسانوں کو کووڈ – 19 کے بارے میں جانکاری ضرور دی جائے اور کووڈ – 19 کو ان علاقوں میں پھیلنے سے روکنے کے لیے جو اقدامات کیے جا رہے ہیں اُن کے بارے میں بھی جانکاری دی جائے۔ نیز بی ایس ایف کو ضلع انتظامیہ کے ساتھ مل کر یہ یقین دہانی کرانی چاہیے کہ لوگ سرحد کے پار سے آمد و رفت نہیں کر رہے ہیں۔
وزیر داخلہ نے کووڈ – 19 وبا کے دوران بی ایس ایف کی طرف سے کیے گیے اچھے کام کی ستائش کی۔ لاک ڈاؤن کے دوران بی ایس ایف نے اپنی توجہ مندرجہ ذیل باتوں پر رکھی:
- بیدری مہم ، صحت کی وزارت کے رہنما خطوط کے مطابق
- سینی ٹائزیشن کی کوششیں، گاوؤں میں جہاں کہیں ممکن ہیں
- فیس ماسک اور صابن کی فراہمی ہاتھ دھونے کے لیے
- راشن ، پینے کے پانی اور طبی سہولیات کی فراہمی ضرورت مندوں کے لیے ، جن میں دور دراز کے گاؤں ، ایک جگہ سے دوسری جگہ جانے والے مزدور، روزانہ اجرت پر کام کرنے والے افراد اور سرحدی علاقوں میں پھنسے ہوئے ٹرک ڈرائیور
اس جائزہ میٹنگ میں امور داخلہ کے وزرائے مملکت جناب جی کشن ریڈی اور جناب نتیہ نند رائے نیز ، مرکزی داخلہ سکریٹری ، سکریٹری  اور ڈی جی ، بی ایس ایف بھی موجود تھے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1613
(